**Smjernice za podnosioce projektnih prijedloga**

*Javni poziv potencijalnim korisnicima bespovratnih sredstava za* *mjeru podrške investicijama za unapređenje industrijske resursne efikasnosti i cirkularnih lanaca vrijednosti u poljoprivredno-prehrambenom sektoru*

august 2022. godine

**SADRŽAJ**

[1. INFORMACIJE O JAVNOM POZIVU 3](#_Toc104380101)

[1.1. Informacija o projektu uz čiju podršku se realizuje ovaj javni poziv 3](#_Toc104380102)

[1.2. Zaštita podataka 3](#_Toc104380103)

[1.3. Ciljevi mjere podrške 3](#_Toc104380104)

[1.4. Očekivani rezultati Javnog poziva 4](#_Toc104380105)

[2. PRAVILA JAVNOG POZIVA 4](#_Toc104380106)

[2.1. Prihvatljivi podnosioci prijava finansijske podrške 4](#_Toc104380107)

[2.2. Neprihvatljivi podnosioci prijava 5](#_Toc104380108)

[2.3. Prihvatljivi sektori za podršku 6](#_Toc104380109)

[2.4. Prihvatljiva geografska regija za projekte 7](#_Toc104380110)

[2.5 Zahtjevi za ispunjenje standarda 7](#_Toc104380111)

[2.6. Visina finansijske podrške 7](#_Toc104380112)

[2.6.1. Visina finansijske podrške za unapređenje industrijske resursne efikasnost i cirkularnih lanaca vrijednosti u poljoprivredno-prehrambenom sektoru 7](#_Toc104380113)

[2.6.2. Udio sufinansiranja korisnika 7](#_Toc104380114)

[2.7. Kriteriji za ocjenjivanje zaprimljenih prijava 8](#_Toc104380115)

[2.7.1. Opći kriteriji prihvatljivosti podnosioca prijave i projektnog prijedloga 8](#_Toc104380116)

[2.7.2. Kvalitativni kriteriji za bodovanje dostavljenih prijava 10](#_Toc104380117)

[2.8. Pravila za korištenje finansijske podrške 10](#_Toc104380118)

[2.8.1. Prihvatljive investicije i troškovi 10](#_Toc104380119)

[2.8.2. Neprihvatljive investicije i troškovi 14](#_Toc104380120)

[2.8.3. Lista prihvatljivih zemalja porijekla kupljene robe 14](#_Toc104380121)

[2.9. Rokovi za završetak predloženog projekta 15](#_Toc104380122)

[3. NAČIN PODNOŠENJA KONCEPT NOTA 15](#_Toc104380123)

[3.1. Potrebna dokumentacija 15](#_Toc104380124)

[3.2. Način dostave prijave 16](#_Toc104380125)

[3.3. Krajnji rok za podnošenje prijava 16](#_Toc104380126)

[3.4. Dodatne informacije 16](#_Toc104380127)

[3.5. Informisanje potencijalnih podnosioca prijava o javnom pozivu 17](#_Toc104380128)

[4. BODOVANJE I ODABIR KORISNIKA SREDSTAVA MJERE PODRŠKE 17](#_Toc104380129)

[4.1. Otvaranje pristiglih prijava, provjera administrativne usklađenosti i ispunjenosti općih kriterija 17](#_Toc104380130)

[4.2. Bodovanje koncept note 17](#_Toc104380131)

[4.3. Program tehničke pomoći 19](#_Toc104380132)

[4.3. Ocjena punog projektnog prijedloga 20](#_Toc104380133)

[5. OBAVIJEST O REZULTATIMA POZIVA 22](#_Toc104380134)

[6. ODLUKA O DODJELI SREDSTAVA I POTPISIVANJE UGOVORA 23](#_Toc104380135)

[7. PODRŠKA U TOKU REALIZACIJE INVESTICIJA 23](#_Toc104380136)

[8. IZVJEŠTAVANJE I PRAVDANJE TROŠKOVA ZA PREDMETNU INVESTICIJU 23](#_Toc104380137)

[9. KONTROLA REALIZACIJE INVESTICIJE I PRAĆENJE 24](#_Toc104380138)

[10. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKTA 24](#_Toc104380139)

[11. IZMJENE I/ILI ISPRAVKE JAVNOG POZIVA 25](#_Toc104380140)

[PRILOZI 25](#_Toc104380141)

LISTA SKRAĆENICA

|  |  |
| --- | --- |
| **BD** | Brčko Distrikt |
| **BiH** | Bosna i Hercegovina |
| **CIP** | Čišćenje na mjestu (engl. *Cleaning-in-place*) |
| **CITES** | Konvencija o međunarodnoj trgovini ugroženim vrstama divljih životinja i biljaka (engl. *Convention on International Trade in Endangered Species of Wild Fauna and Flora*) |
| **CzDA** | Češka razvojna agencija (engl. *Czech Development Agency*) |
| **ERP** | Planiranje resursa preduzeća (engl. *Enterprise Resource Planning)* |
| **EU** | Evropska unija  |
| **EUR** | Euro |
| **EU4AGRI** | Podrška Evropske unije konkurentnosti poljoprivrede i ruralnom razvoju u Bosni i Hercegovini (engl. *European Union Support to Agriculture Competitiveness and Rural Development in Bosnia and Herzegovina*) |
| **EU4AGRI- Recovery** | Podrška Evropske unije oporavku i otpornosti poljoprivrede i ruralnom razvoju u Bosni i Hercegovini(engl. *European Union Support to COVID-19 Recovery and Resilience of Agriculture and Rural Development in Bosnia and Herzegovina*) |
| **EU4Business** | Konkurentnost i inovacije: Lokalne razvojne strategije (engl. *Competitiveness and Innovation: Local Development Strategies*) |
| **EU4BusinessRecovery** | Ulaganje u odgovor na COVID19 (engl. *COVID-19 Investment Response*)  |
| **FBiH** | Federacija Bosne i Hercegovine |
| **HACCP** | Analiza rizika i kritičnih kontrolnih tačaka (engl. *Hazard Analysis and Critical Control Point*) |
| **IoT** | Internet stvari (engl. *Internet of Things*) |
| **JLS** | Jedinica lokalne samouprave |
| **KM** | Konvertibilna marka |
| **PCB** | Polihlorovani bifenili (engl. *Polychlorinated Biphenyls*) |
| **PDF** | Prijenosni format dokumenata (engl. *Portable Document Format*) |
| **PDV** | Porez na dodanu vrijednost |
| **POPs** | Perzistentni organski polutanti (engl. *Persistent Organic Pollutants*) |
| **RS** | Republika Srpska |
| **SOOO** | Supstance koje oštećuju ozonski omotač |
| **UN** | Ujedinjene nacije (engl. *United Nations*) |
| **UNDP** | Razvojni program Ujedinjenih nacija (engl. *United Nations Development Programme*) |
| **ZK** | Zemljišnoknjižni |

# 1. INFORMACIJE O JAVNOM POZIVU

## 1.1. Informacija o projektu uz čiju podršku se realizuje ovaj javni poziv

Projekat „Podrška Evropske unije otpornosti u poljoprivrednom i prehrambenom sektoru u Bosni i Hercegovini“ (EU4AGRI-Recovery) je 2.5-godišnja inicijativa (2021-2023), s ciljem podrške Bosni i Hercegovini u ublažavanju ekonomskih efekata pandemije COVID-19 na poljoprivredno-prehrambena preduzeća i poslovne subjekte ruralnog turizma, te osiguranje kontinuiteta njihovog poslovanja. Projekat finansira Evropska unija u vrijednosti od 5 miliona eura, a zajednički ga provode Razvojni program Ujedinjenih nacija (UNDP) i Češka razvojna agencija (CzDA).

Projekat EU4AGRI-Recovery će pružiti investicijske pakete bespovratnih sredstava preduzećima i novoosnovanim poslovnim subjektima (start-up). Projekat će također korisnicima pružiti tehničku pomoć kako bi što uspješnije iskoristili raspoloživa bespovratna sredstva.

Doprinos projekta u ublažavanju efekata pandemije COVID-19 očekuje se kroz ostvarivanje sljedećih rezultata:

* osiguran nastavak poslovanja poljoprivredno-prehrambenih poslovanja i ruralnih turističkih poslovnih subjekata pogođenih krizom COVID-19;
* unapređena inovativnost proizvoda i poslovanja i reorganizacija lanaca vrijednosti kako bi se održalo funkcionisanje, povećala konkurentnost i ojačala otpornost i održivost poljoprivredno-prehrambenih poslovanja i ruralnih turističkih poslovnih subjekata; te
* podržan razvoj novoosnovanih poslovnih subjekata (start-up) u poljoprivredno-prehrambenom sektoru i ruralnom razvoju.

**Ovaj javni poziv kao i smjernice za potencijalne podnosioce prijava se isključivo odnose na mjeru podrške investicijama za unapređenje industrijske resursne efikasnost[[1]](#footnote-2) i cirkularnih lanaca vrijednosti**[[2]](#footnote-3) **u poljoprivredno-prehrambenom sektoru.**

## 1.2. Zaštita podataka

UNDP osigurava zaštitu ličnih podataka odgovorno i u skladu s pravilima UNDP-a, najboljim praksama struke i tehničkim i finansijskim mogućostima, slijedeći načela zakonitosti, pravilnosti i transparentnosti. Svi podaci koje budu dostavili podnosioci prijava će se koristiti isključivo za potrebe UNDP-a i Projekta.

## 1.3. Ciljevi mjere podrške

U cilju postizanja održive poljoprivrede, kontrolisane upotrebe prirodnih resursa i uvođenja dobrih praksi, Projekat očekuje ostvarivanje sljedećih ciljeva kroz provedbu mjere podrške investicijama za unapređenje industrijske resursne efikasnost i cirkularnih lanaca vrijednosti u poljoprivredno-prehrambenom sektoru:

* Podržati ulaganja u poljoprivredno-prehrambene poslovne subjekte[[3]](#footnote-4) koji žele da svoje poslovanje usmjere na resursno efikasnu i čistiju proizvodnju putem zelenih, digitalnih i cirkularnih poslovnih modela;
* Optimizacija korištenja sekundarnih sirovina u lancima vrijednosti i doprinos smanjenju otpada primjenom digitalnih tehnologija;
* Doprinos digitalizaciji farmi i proizvodnih objekata kroz uvođenje novih tehnologija i proizvodnih procesa, te bolji pristup tržištima i potrošačima kroz digitalizaciju;
* Implementacija principa održivosti, poboljšanja efikasnosti resursa uključujući upravljanje otpadom i obnovljivu energiju.

## 1.4. Očekivani rezultati Javnog poziva

Kroz provedbu ovog Javnog poziva se očekuju sljedeći rezultati:

* uspješno realizovano minimalno 35 investicijskih projekata usmjerenih na unapređenje industrijske resursne efikasnost i cirkularnih lanaca vrijednosti u poljoprivredno-prehrambenom sektoru;
* podržano minimalno 35 poslovnih subjekata u uvođenju inovativnih rješenja s ciljem jačanja otpornosti poslovanja i uvođenjem digitalnih tehnologija i zelenih poslovnih praksi
* kreirano minimalno 10 održivih ili cirkularnih proizvoda/usluga
* stvoreno minimalno 20 novih zelenih radnih mjesta[[4]](#footnote-5).

**NAPOMENA: Svi projektni prijedlozi koji nisu u skladu sa ciljevima i očekivanim rezultatima Smjernica za javni poziv neće biti razmatrani.**

# 2. PRAVILA JAVNOG POZIVA

Pravila javnog poziva definišu prihvatljive podnosioce prijava, aktivnosti i troškove, te osnovne kriterije i zahtjeve koje podnesene prijave moraju zadovoljiti kako bi bile uzete u obzir za sufinansiranje.

## 2.1. Prihvatljivi podnosioci prijava finansijske podrške

Prihvatljivi podnosioci prijava za dodjelu bespovratnih sredstava u okviru mjere podrške mogu biti obrti, samostalni preduzetnici, zadruge i mikro, mala i srednja preduzeća[[5]](#footnote-6):

* koja su registrovana najkasnije dvije godine prije objave ovog Javnog poziva i bave se preradom poljoprivrednih proizvoda[[6]](#footnote-7) i/ili primarnom poljoprivrednom proizvodnjom[[7]](#footnote-8);
* koja u vlasničkoj strukturi nemaju udio javnog kapitala ili glasačkih prava tog javnog kapitala.

Podnosioci prijava mogu podnijeti **samo jednu prijavu** na ovaj javni poziv. Podnosioci prijava mogu da podnesu prijave za **projekte definisane ovim javnim pozivom isključivo samostalno.** Prijave više podnosilaca u okviru jednog prijedloga neće biti uzete u obzir. **Podnosioci prijava su odgovorni za realizaciju projekta uključujući i finansijske obaveze.**

**Isti podnosioci prijava mogu biti podržani kroz mjere podrške Projekata EU4AGRI, EU4AGRI-Recovery i EU4BusinessRecovery do 3 puta uzimajući u obzir sve javne pozive koji će biti objavljeni od strane Projekata (od 2020. do 2024. godine). Također, podnosioci prijava mogu biti korisnici Projekata samo jednom kroz istu mjeru podrške.**

**Podnosilac prijave prije podnošenja sljedeće prijave na neki od budućih javnih poziva za podršku mora u potpunosti realizovati investiciju iz aktivnog ugovora (npr. dobiti odobrenje na Izvještaj o investiciji), te u potpunosti ispuniti sve ugovorne obaveze (uključujući i one po osnovu zapošljavanja kao i ostvariti povećanje prihoda u skladu sa dinamikom navedenom u poslovnom planu, izvještavanje, i sl.).**

Podnosioci prijava trebaju ispunjavati sve uslove definisane ovim Smjernicama, odnosno prijedlog projekta, u formi koncept projekta, treba da bude pripremljen u skladu sa zahtjevima i karakteristikama datim u Smjernicama i prijavnom paketu, uključujući i obrazac projektnog prijedloga, poslovnog plana i druge odgovarajuće priloge. Također projektni prijedlog **MORA** biti u skladu sa gore navedenim ciljevima i doprinijeti ostvarivanju očekivanih rezultata ovog javnog poziva.

## 2.2. Neprihvatljivi podnosioci prijava

Projekat neće razmatrati ni odobriti podršku podnosiocima prijava za koje se utvrdi da:

* su kroz prijavu dostavili neistinite i netačne informacije i popratnu dokumentaciju;
* su u postupku predstečajne nagodbe ili likvidacije;
* nisu registrovani na području BiH;
* nisu ispunili obaveze plaćanja dospjelih poreza i doprinosa za penziono i zdravstveno osiguranje u skladu sa zakonskim odredbama (podnosioci prijave koji imaju sklopljen ugovor sa poreskim organima u BiH o servisiranju duga neće biti uzeti u razmatranje);
* nemaju izmirene sve obaveze prema svojim zaposlenicima po bilo kojoj osnovi;
* su osuđeni za kazneno djelo vezano za svoje poslovanje na temelju pravosnažne presude;
* u protekle 3 godine imaju neispunjenih obaveza za dodijeljene poticajne mjere entitetskih ministarstava, odnosno relevantnih institucija Brčko Distrikta BiH (BD);
* nisu uspješno završili provođenje ranije odobrenih projekata koji su finansirani putem projekata EU4AGRI, EU4AGRI-Recovery, EU4Business, EU4BusinessRecovery ili projekata koje finansira i/ili implementira UNDP;
* imaju u vlasničkoj strukturi udio javnog kapitala ili glasačkih prava tog javnog kapitala;
* su ostvarili negativan poslovni rezultat u 2021. godini;
* Vlasnik i/ili odgovorno lice obnašaju javnu funkciju, ili su zaposleni u institucijama vlasti.

Dodatno, kod razmatranja podnosilaca prijava razmatrat će se prihvatljivost njihovih poslovnih praksi. Projekat neće odobriti podršku podnosiocima prijava za koje se utvrdi da:

* krše ili učestvuju u zloupotrebi ljudskih prava, uključujući prava manjinskih naroda;
* upotrebljavaju ili tolerišu prisilan ili nametnuti rad;
* upotrebljavaju ili tolerišu najgore oblike dječijeg rada;
* sudjeluju u proizvodnji, trgovini ili distribuciji:
* **oružja i/ili municije** ili njihovih sastavnih dijelova te replike oružja koja se prodaju djeci;
* **alkoholnih pića** (osim piva i vina);
* **duhana ili duhanskih proizvoda**; i
* **opreme i/ili organizovanja djelatnosti kockanja**, kockarnica, kladionica i sličnih poduhvata organizovanja igara na sreću;
* krše sankcije UN-a, relevantne konvencije, ugovore i rezolucije ili su na UN-ovim popisima o neprihvatljivosti;
* su uključeni u proizvodnju, prodaju i distribuciju pornografije;
* se bave nezakonitom proizvodnjom ili prodajom ili distribucijom bilo kojeg proizvoda, ili se bavi aktivnošću koja se smatra nezakonitom prema domaćim zakonima ili propisima ili prema međunarodnim konvencijama i sporazumima ili onima koji podliježu međunarodnom postepenom ukidanju ili zabrani;
* se bave neodrživim metodama ribolova (npr. ribolov na moru uz upotrebu mreža potegača dužih od 2,5 km);
* proizvode ili upotrebljavaju ili trguju nevezanim azbestnim vlaknima ili proizvodima koji sadrže azbest;
* se bave aktivnostima koje su zabranjene domaćim zakonima ili međunarodnim konvencijama koje se odnose na zaštitu resursa biološke raznolikosti ili kulturne baštine;
* su izloženi kontroverzama i/ili drugim radnjama prije ili tokom provođenja Javnog poziva i koje mogu imati negativan uticaj na reputaciju UNDP-a, Projekata, donatora ili institucionalnih partnera uključenih u provedbu projektnih aktivnosti.

## 2.3. Prihvatljivi sektori za podršku

Za podršku investicijama u svrhu unapređenja industrijske resursne efikasnost i cirkularnih lanaca vrijednosti prihvatljivi su svi projekti koji se isključivo odnose na proizvodnju i preradu proizvoda za ljudsku prehranu a u sklopu sljedećih sektora:

* uzgoj i prerada voća, uključujući vinarstvo, vinogradarstvo i masline,
* uzgoj i prerada povrća,
* proizvodnja sadnog materijala (sadnice voća, presadnice povrća i sjemenski krompir)
* uzgoj i prerada gljiva, ljekobilja[[8]](#footnote-9), začinskog bilja[[9]](#footnote-10),
* proizvodnja i prerada mlijeka,
* proizvodnja i prerada mesa,
* proizvodnja i prerada jaja,
* uzgoj, prerada i konzerviranje ribe,
* proizvodnja i prerada meda [[10]](#footnote-11)
* uzgoj i prerada žitarica i uljarica[[11]](#footnote-12)

## 2.4. Prihvatljiva geografska regija za projekte

U okviru ovog javnog poziva prihvatljive su prijave za projekte koji će se realizovati na teritoriji BiH. Prijave za projekte koji se odnose na investicije u svrhu unapređenja industrijske resursne efikasnost i cirkularnih lanaca vrijednosti, a koji se nalaze na teritoriji jedinica lokalne samouprave (JLS) koje spadaju u nerazvijene u RS ili grupa IV u FBiH ili izrazito nerazvijene u RS ili grupa V u FBiH[[12]](#footnote-13) dobit će prednost te će biti dodatno bodovane u skladu s tabelom za bodovanje datom u dijelu 4. *Bodovanje i odabir korisnika bespovratnih sredstava.*

## 2.5 Zahtjevi za ispunjenje standarda

Investicije finansirane putem Projekta moraju biti realizovane u skladu sa standardima iz važećih zakonskih i podzakonskih akata koji se odnose na zaštitu i sigurnost na radu, sigurnost hrane, zaštitu okoliša, javno zdravstvo, dobrobit i zdravlje životinja te zaštitu bilja.

Nakon završetka investicije, projektni tim zajedno sa predstavnicima partnerskih institucija, će vršiti kontrolu ispunjenja pomenutih standarda od strane odabranih korisnika.

## 2.6. Visina finansijske podrške

### 2.6.1. Visina finansijske podrške za unapređenje industrijske resursne efikasnost i cirkularnih lanaca vrijednosti u poljoprivredno-prehrambenom sektoru

**Ukupna raspoloživa sredstva** koji se odnosi na podršku investicijama u svrhu unapređenja industrijske resursne efikasnost i cirkularnih lanaca vrijednosti u poljoprivredno-prehrambenom sektoru **iznose do 2.800.000,00 KM** po ovom javnom pozivu. **Sredstva podrške** po jednoj prijavi mogu iznositi **od 20.000 KM do 80.000 KM** i mogu se koristiti samo **za finansiranje prihvatljivih troškova (bez PDV-a).** **Maksimalan iznos tražene finansijske podrške ne može biti veći od 70% prihoda ostvarenog u 2021. godini.**

Projekat zadržava pravo da ne dodijeli sva raspoloživa sredstva u slučaju da projektni prijedlozi ne ispunjavaju ciljeve i očekivane rezultate ovih Smjernica kao i kriterije koje su u njima definisane.

**2.6.2. Udio sufinansiranja korisnika**

Za svaki projektni prijedlog podnosilac prijave mora osigurati vlastito sufinansiranje u iznosu od minimalno **25% ukupnog iznosa prihvatljivih troškova** predložene investicije **(25% sufinansiranje podnosioca prijave i 75% finansiranje kroz mjeru podrške)**.

**Sufinansiranje mora biti novčano** te se učešće neke druge vrste neće uzimati u obzir. Podnosilac prijave će podatke o finansijskim sredstvima za sufinansiranje obezbijediti kroz prijavni obrazac i budžet projektnog prijedloga, zajedno sa pismom namjere o minimalnom iznosu sufinansiranja prihvatljivih troškova.

Nakon odobrenja projektnih prijedloga, budući korisnici će imati mogućnost da izaberu između dva načina isplate odobrenih sredstava i to:

1. avansna isplata[[13]](#footnote-14) i
2. refundiranje troškova[[14]](#footnote-15).

Ukoliko odabrani korisnici odaberu način avansne isplate **moraju dostaviti bankovnu garanciju** na ukupan traženi iznos finansiranja od strane Projekta kroz mjeru podrške. Bankovna garancija se treba izdati na period trajanja Ugovora i dodatna 2 mjeseca, a treba uključiti traženi iznos finansiranja od strane Projekta i iznos PDV-a (na iznos odobrene financijske podrške). Ako je iznos finansijske podrške 80.000,00 KM, podnosilac prijave je obavezan osigurati bankovnu garanciju na iznos od 93.600,00 KM (iznos odobrene finansijske podrške + PDV).

Ukoliko odabrani korisnici odaberu način isplate sredstava putem refundiranja troškova, Projekat će odobrene i ugovorene iznose podrške isplatiti nakon završetka provođenja **svih projektnih aktivnosti** i dostavljanja **potpunih dokaza o ispunjenju svih ugovornih obaveza**, a koje su sastavni dio ugovora o finansiranju.

Troškovi izdavanja bankovnih garancija se smatraju neprihvatljivim troškovima u okviru ovog javnog poziva. Projekat će dostaviti primjer teksta bankovne garancije svim korisnicima koji budu odabrani za podršku i koji odaberu avansno plaćanje kao način isplate mjere podrške.

U slučaju da korisnik po implementaciji projekta **ne ostvari planiranu razinu pokazatelja** navedenih u podnesenoj prijavi i Ugovoru o podršci, Projekat ima pravo **zatražiti od korisnika da izvrši povrat ukupnih (ili dijela) uplaćenih novčanih sredstava**. **Projekat može donijeti i posebnu odluku o izmjeni ugovornih obaveza u slučaju vanredne situacije koje utječu na poslovanje a van kontrole je korisnika (epidemiološke mjere, prirodne nepogode i sl.).**

## 2.7. Kriteriji za ocjenjivanje zaprimljenih prijava

Zaprimljene prijave će se ocjenjivati na osnovu niže opisanih **općih i kvalitativnih kriterija prihvatljivosti potencijalnih korisnika (podnosilaca prijave).**

**Ispunjenje općih kriterija je obavezno (eliminatorno), a prijave koje su zadovoljile propisani prag predlažu se za daljnju evaluaciju. Na osnovu kvalitativnih kriterija vrši se bodovanje i rangiranje prijava u ovisnosti o osvojenom broju bodova.**

### 2.7.1. Opći kriteriji prihvatljivosti podnosioca prijave i projektnog prijedloga

Podnosioci prijave i projektni prijedlog moraju ispuniti slijedeće opće kriterije:

1. podnosilac prijave je dostavio potpuni prijavni paket u elektronskom formatu;
2. podnosilac prijave ima sjedište na teritoriji BiH i registrovan je u jedinici lokalne samouprave ili sudu, u zavisnosti od organizacionog oblika;
3. osoba koja podnosi zahtjev u ime podnosioca prijave mora biti isključivo vlasnik ili odgovorno lice podnosioca prijave;
4. planirana investicija će se realizovati na teritoriji BiH;
5. iznos tražene finansijske podrške ne prelazi 70% ostvarenog prihoda koji je podnosilac prijave ostvario u 2021. godini;
6. postojeći objekat koji je predmet investicije je u vlasništvu podnosioca prijave ili podnosilac prijave posjeduje koncesiju ili ugovor o najmu čije trajanje je najmanje 10 godina počev od datuma objave ovog Javnog poziva (ukoliko je relevantno – npr. opremanje postojećeg objekta). Ugovori moraju biti ovjereni kod notara;
7. zemljište na kojem se realizuje investicija je u vlasništvu podnosioca prijave (ukoliko je relevantno- npr. za investicije koje se implementiraju na zemljišnim parcelama van objekata) ili podnosilac prijave posjeduje koncesiju ili ugovor o najmu čije trajanje je najmanje 10 godina počev od datuma objave ovog Javnog poziva. Ugovori moraju biti ovjereni kod notara;
8. postojeći objekti u kojima se instalira oprema moraju imati važeću upotrebnu dozvolu (ukoliko je objekat već korišten za proizvodnju) ili dobiti upotrebnu dozvolu nakon završene investicije (u toku trajanja projekta) ukoliko objekat prethodno nije korišten za proizvodnju. Za ove objekte (objekte koji nemaju upotrebnu dozvolu) je neophodno dostaviti dozvolu za građenje (dokaz da je objekat legalno izgrađen);
9. podnosilac prijave je registrovan minimalno **dvije godine** prije objave ovog Javnog poziva i aktivno se bavi preradom ili primarnom poljoprivrednom proizvodnjom u jednom od sektora koji su navedeni u tačci *2.3. Prihvatljivi sektori za podršku;*
10. podnosilac prijave je upisan u registar poljoprivrednih gazdinstava/registar pčelara/registar proizvođača sadnog materijala najkasnije do 31.07.2020. godine (samo za investicije koje se odnose na primarnu poljoprivrednu proizvodnju, a ne na preradu);
11. podnosilac prijave će osigurati finansijska sredstva za sufinansiranje projekta u minimalnom iznosu od 25% od ukupnog iznosa prihvatljivih troškova neophodnih za realizaciju predloženog projektnog prijedloga;
12. troškovi konsultantskih usluga navedeni u projektnom prijedlogu ne iznose više od 40% od tražene finansijske podrške;
13. predloženi projekat će biti završen najkasnije 6 mjeseci od dana potpisivanja ugovora kao što je vidljivo iz prijavnog obrasca;
14. podnosilac prijave u vlasničkoj strukturi nema udio javnog kapitala ili glasačkih prava tog javnog kapitala;
15. podnosilac prijave je ostvario pozitivan poslovni rezultat u 2021. godini.
16. podnosilac prijave nema blokiran nijedan bankovni račun u trenutku podnošenja prijave na ovaj javni poziv;
17. podnosilac prijave u momentu podnošenja prijave nema dospjelih a neizmirenih obaveza po osnovu poreza (direktni i indirektni porezi) i drugih davanja, uključujući i one prema uposlenicima, poreza na dobit i ostalih dospjelih a neizmirenih obaveza;
18. ukoliko se planirana investicija ili njen dio odnosi na instalaciju postrojenja za proizvodnju energije iz obnovljivih izvora, biomase ili obradu otpada, podnosilac prijave mora posjedovati studiju o tehnološkoj izvodljivosti;
19. podnosilac prijave nije u postupku predstečajne nagodbe ili likvidacije;
20. vlasnik i/ili odgovorno lice podnosioca prijave nije osuđivan za kazneno djelo vezano za svoje poslovanje na temelju pravosnažne presude;
21. vlasnik i/ili odgovorno lice podnosioca prijave ne obnaša/ju javnu funkciju.

### 2.7.2. Kvalitativni kriteriji za bodovanje dostavljenih prijava

U ocjenjivanju prijava, Projekat će također uzeti u obzir i kvalitativne kriterije koji koriste se za bodovanje dostavljenih prijava. Kvalitativni kriteriji su detaljno obrađeni u poglavlju 4. Bodovanje i odabir korisnika sredstava mjere podrške.

## 2.8. Pravila za korištenje finansijske podrške

Budžet predloženih investicijskih projekata (uključujući i sufinansiranje) kojeg pripremaju podnosioci prijava može sadržavati **prihvatljive i neprihvatljive stavke**, koje se odnose na predloženi projektni prijedlog i nisu nastale prije datuma potpisivanja ugovora o finansijskoj podršci, a u skladu sa ispod navedenom kategorizacijom. Ukoliko podnosilac prijave navede i neprihvatljive stavke iste moraju biti jasno odvojene od prihvatljivih stavki te propisno deklarisane. Kroz ovaj javni poziv je moguće finansirati **isključivo prihvatljive stavke**, i **obavezno minimalno učešće podnosioca prijave mora biti iz prihvatljivih stavki**.

Podnosioci prijava mogu usmjeriti projekte na sljedeće investicije kako bi se pospješilo i/ili doprinijelo i/ili ostvarilo slijedeće:

* ulaganje u materijalnu i nematerijalnu imovinu vezanu za unaprjeđenje resursne efikasnosti i čistije proizvodnje, te uvođenje zelenih, digitalnih i cirkularnih poslovnih modela;
* uvođenje standarda okolišnog upravljanja i energetskog upravljanja, kako bi se smanjio negativan ekološki uticaj proizvodnje, te efikasnije i na održiv način koristili resursi;
* konsultantske usluge koje doprinose unapređenju poslovanja po principima resursne efikasnosti, čistije proizvodnje, digitalnih i cirkularnih poslovnih modela, ali i upravljanju i implementaciji, i izvještavanju predloženog projekta.

### 2.8.1. Prihvatljive investicije i troškovi

Podnosilac prijave će biti dužan pravdati trošak ukupnih prihvatljivih stavki predviđenih za realizaciju projekta, kako vlastitih tako i sredstava podrške kroz Projekte.

Da bi investicije i troškovi bili prihvatljivi potrebno je da zadovoljavaju navedena opće uslove i **najmanje jedan** specifični uslov.

Opći uslovi prihvatljivosti investicije:

1. neophodni za implementaciju predloženog projekta;
2. realni i predviđeni budžetom;
3. opravdani, mjerljivi i u skladu sa projektnim prijedlogom; i
4. nastali nakon potpisivanja i tokom trajanja ugovora sa Projektom,

Specifični uslovi prihvatljivosti investicije:

* usmjerena na resursno efikasnu i čistiju proizvodnju putem zelenih, digitalnih i cirkularnih poslovnih modela;
* doprinosi optimizaciji korištenja sekundarnih sirovina u lancima vrijednosti i/ ili smanjenju otpada;
* doprinosi digitalizaciji farmi i proizvodnih objekata kroz uvođenje novih tehnologija i proizvodnih procesa;
* usmjerena na principe održivosti, poboljšanje efikasnosti resursa uključujući upravljanje otpadom i obnovljivu energiju.

Navedeno se odnosi kako na sredstva Projekta, tako i na sredstva osigurana od podnosioca prijave. Podnosilac prijave ranije uložena sredstva ne može prikazivati kao vlastiti udio u sufinansiranju.

Prihvatljive investicije i troškovi se odnose na **nabavku opreme, mašina, alata, komunikacijskih uređaja, hardvera i softvera za kontrolu, praćenje, upravljanje i nadzor proizvodnih procesa, profesionalnih i konsultantskih usluga**.

U nastavku su navedeni samo neki primjeri prihvatljivih investicija, ali lista nije finalna, te su dozvoljene i ostale investicije ukoliko iste zadovoljavaju gore navedene opće uslove i najmanje jedan specifični uslov.

**Napomena: Ispod navedeni primjeri nisu finalni i navode samo neke od mogućih investicija.**

|  |
| --- |
| **PRIMJERI IINVESTICIJA** |
| **1. Oprema** |
| ***1.1. Oprema za povećanje energetske efikasnosti energijski intenzivnih procesa*** |
| 1. Modernizacija kotlovnica ugradnjom sistema za regulaciju i automatizaciju rada; Iskorištenje otpadne toplote (rekuperacija) iz tehnoloških procesa (npr. pećnica, kotlova, kompresora, kondenzanata), rekuperacija toplote iz dimnih plinova (ugradnja ekonomajzera, itd.);
 |
| 1. Instaliranje opreme za automatsko odmuljavanje i odsoljavanje u kotlovnici i iskorištavanje toplote od odmuljavanja kotla;
 |
| 1. Zamjena konvencionalnih konvekcijskih kotlova sa kondenzacijskim kotlovima za potrebe grijanja;
 |
| 1. Zamjena postojećih niskoefikasnih parnih kotlova sa kotlovima visoke efikasnosti;
 |
| 1. Zamjena centraliziranih sistema grijanja vode instalacijom kompaktnih izmjenjivača toplote s uronjenom cijevi;
 |
| 1. Zamjena klasičnih izmjenjivača toplote (tipa cijev u plaštu) sa spiralnim izmjenjivačima toplote koji povećavaju brzinu prenosa toplote;
 |
| 1. Modernizacija pogona kompresora (npr. ugradnja elektronskih sistema za kontrolu broja obrtaja–invertora, tzv. twin speed motora, itd.);
 |
| 1. Zamjena postojećih kondenzatora sa vodom hlađenim kondenzatorima, kondenzatorima sa rashladnom kulom, evaporativnim kondenzatorima, itd.;
 |
| 1. Izolacija kotlova, rashladnih uređaja, spremnika kondenzata, pasterizatora, pećnica itd.;
 |
| 1. Ugradnja apsorpcionih rashladnih sistema;
 |
| 1. Postrojenja i oprema za proizvodnju energije iz obnovljivih izvora energije (npr. biomasa, energija sunca, toplotne pumpe, itd.);
 |
| 1. i ostala oprema za povećanje energetske efikasnosti energijski intenzivnih procesa.
 |
| **1.2. Oprema za povećanje energetske efikasnosti pomoćnih procesa** |
| 1. Instalisanje pogona s podesivom brzinom (adjustable speed drives- ASD);
 |
| 1. Upotreba solarnog grijanja zraka kod HVAC sistema;
 |
| 1. Instalacija sistema za povrat toplote iz HVAC sistema, Ugradnja efikasnih izduvnih ventilatora;
 |
| 1. Ugradnja frekventnih regulatora kod elektromotornih pogona;
 |
| 1. Modernizacija pogona komprimiranog zraka;
 |
| 1. Iskorištenje otpadne toplote–rekuperacija iz sistema komprimiranog zraka;
 |
| 1. Zamjena kompresora sistema komprimiranog zraka duvaljkama ili novim kompresorima;
 |
| 1. Ugradnja frekventnih regulatora kod elektromotornih pogona;
 |
| 1. Zamjena živinih sijalica;
 |
| 1. Primjena osvjetljenja nove tehnologije-LED osvjetljenje;
 |
| 1. Zamjena magnetskih prigušnica elektronskim prigušnicama;
 |
| 1. Postrojenja i oprema za proizvodnju energije iz obnovljivih izvora energije;
 |
| 1. i ostala oprema za povećanje energetske efikasnosti pomoćnih procesa.
 |
| **1.3. Oprema za povećanje vodne efikasnosti** |
| 1. Oprema i tehnologije za uspostavu procesa ponovnog korištenja vode (npr. ponovno korištenje vode iz jednog procesa u drugi proces, ponovno korištenje vode iz proizvodnih procesa u rashladnim tornjevima, itd.);
 |
| 1. Oprema za iskorištavanje kišnice sa krovnih površina objekata u kojima se odvija proizvodni proces ili uzgoj (npr. spremnik, pumpa, filteri, manometar i cjevovodi, itd.);
 |
| 1. Ugradnja opreme za senzorsku kontrolu automatskog pranja proizvoda;
 |
| 1. Sistemi za pranje pod visokim pritiskom vode;
 |
| 1. Ugradnja efikasnih podešivača za mlaznice za raspršivanje;
 |
| 1. Ugradnja efikasnih sterilizatora s kontinuiranim protokom;
 |
| 1. Sistemi za čišćenje na mjestu (engl. Clean in place systems - CIP);
 |
| 1. Sistemi povrata kondenzata iz bojlera; Sistemi za ponovno korištenje vode;
 |
| 1. Ugradnja opreme i sistema za prečišćavanje otpadnih voda;
 |
| 1. Primjena inovativnih rješenja upotrebe sistema za navodnjavanje;
 |
| 1. Sistemi za reciklažu vode za sisteme navodnjavanja; i ostala oprema za povećanje vodne efikasnosti.
 |
| **1.4. Oprema za smanjenje korištenja materijala, upravljanje otpadom i uvođenje praksi po principima cirkularne ekonomije** |
| 1. Oprema za ponovno korištenje i recikliranje materijala i otpada u proizvodnim tokovima (npr. obnavljanje/regeneracija otpadnog otapala) ili za korištenje zelenih materijala (npr. korištena tzv. zelenih otapala poput vode, etanola, superkritičnih CO2 i eutektičkih otapala, itd.).
 |
| 1. Oprema za pakovanje, obilježavanje i privremeno skladištenje, uključujući linije za punjenje, i druga specijalizovana oprema i tehnologije s ciljem smanjenja bespotrebnog (prekomjernog) pakovanja (npr. smanjenja plastike u pakovanjima), smanjenja težine ambalaže, upotrebe recikliranih ambalažnih materijala, ambalaže koja se može reciklirati ili ponovo upotrijebiti, upotrebe biorazgradive plastika, itd.
 |
| 1. Oprema i tehnologije za proizvodnju energije iz otpada (engl. Waste to energy), za korištenje otpada kao sekundarnog energenta (goriva).
 |
| 1. Oprema i tehnologije za uvođenje i proizvodnju novih proizvoda, za produženje vijeka trajanja postojećih proizvoda, ponovno korištenje nusproizvoda/ostataka od proizvodnje u drugim proizvodnim procesima.
 |
| 1. Oprema i postrojenja za kompostiranje (npr. poljoprivredne drobilice za pripremu komposta, prevrtači kompostnog materijala, mobilna i stacionarna rotirajuća sita, ovlaživači kompostnih sekcija, separatori, pakerice za kompost, navodnjivači, dozatori aditiva, mikser sita, itd.).
 |
| 1. Oprema za skladištenje i tretman stajnjaka i osoke na farmama, te njegove upotrebe za đubrenje zemljišta (npr. Injektori za osoku, oprema za izđubrivanje, cisterne za osoku, itd.).
 |
| **2. Digitalni alati i oprema (sa instalacijom)** |
| 1. Uvođenje digitalnih alata (softvera) i opreme za unaprijeđenje proizvodnje, upravljanje i praćenje resursa i procesa (npr. Pametna prerada hrane koja podrazumijeva prelazak na upotrebu naprednih proizvodnih tehnologija, pametno planiranje resursa preduzeća (engl. *Enterprise Resource Planning – ERP)*, upravljanje lancem nabavke, Internet stvari[[15]](#footnote-16) (engl. *Internet of Things – IoT*), povezanost mašina/uređaja, skladišta, logistike i opreme, kibernetički sistemi, pametni uređaji s mogućnošću razmjene informacija/ kontrola i optimizacija proizvodnje u realnom vremenu - prikupljanje i analiza podataka iz različitih izvora) i sl.
 |
| 1. Uvođenje softvera za unapređenje pristupa novim tržištima i/ili kupcima (online prodavnice, CRM, i sl.).
 |
| 1. Uvođenje softvera za prikupljanje podataka i procjenu cirkularnosti[[16]](#footnote-17)
 |
| 1. Uvođenje opreme (hardvera) koji će podržati unapređenje proizvodnje, upravljanje i praćenje resursa i procesa (npr. računara, senzora, robotike, IoT, vertikalna poljoprivreda, urbana poljoprivreda, i drugih tehnoloških rješenja u aktivnostima prerade hrane, i sl.).
 |
| 1. Uspostava sistema za automatizaciju, nadzor i upravljanje energijom (npr. Instaliranje mjernih i regulacionih instrumenata u rashladnim komorama (termoregulatora, sondi za mjerenje temperature, itd.), automatskih sistema za detekciju debljine leda i uklanjanja inja tj. odmrzavanja), hardvera i softvera za upravljanje rashladnim jedinicama, itd.)).
 |
| 1. Uspostava sistema za nadzor i upravljanje energijom HVAC sistema, upotrebe komprimiranog zraka, upravljanja motorima, osvjetljenjem.
 |
| 1. Uspostava automatske kontrole osvjetljenja (senzori kretanja, kontrolne table, itd.).
 |
| 1. Uvođenje digitalnih tehnologija na farmama (robotske muzilice, GPS sistemi za stoku, senzori za sisteme navodnjavanja i punjenje rezervoara, itd.).
 |
| 1. Uvođenje digitalnih tehnologija za preciznu poljoprivredu, uključujući prikupljanje, obradu i analizu vremenskih, prostornih (npr. satelitski sistemi za pozicioniranje kao GPS i daljinsko otkrivanje) i pojedinačnih podataka kombinirajući ih s drugim informacijama kako bi se podržale odluke upravljanja za upravljanje usjevima i korištenje gnojiva, pesticida i vode u pravoj količini, u pravo vrijeme, na pravom mjestu.
 |
| 1. Uvođenje digitalnih tehnologija kako bi sve zainteresovane strane u lancu snabdijevanja bolje planirale i koristile resurse i pouzdano dijelile pristup istim podacima i informacijama; te koje bi omogućile provjeru i praćenje lokacije i porijekla sirovina, komponenti i proizvedenih proizvoda u realnom vremenu (npr. Blockchain tehnologije).
 |
| 1. Uvođenje digitalnih tehnologija koje će omogućiti bolje korištenje sekundarnih sirovina duž lanca vrijednosti.
 |
| 1. Uvođenje digitalnih rješenja i alata za označavanje sastava i porijekla recikliranih materijala (npr. bar kod) koji ukazuju na sastav i porijeklo.
 |
| **3. Profesionalne i konsultantske usluge** |
| 1. Usluge dizajna digitalnih promotivnih rješenja
 |
| 1. Strateška cirkularna optimizacija proizvoda - dizajniranje proizvoda na pametniji način; dizajn održivih i novih proizvoda, za produženje vijeka trajanja postojećih proizvoda i promjena namjere takvih proizvoda unutar cirkularnog poslovnog sistema; ponovno korištenje nusproizvoda/ostataka od proizvodnje u drugim proizvodnim procesima
 |
| 1. Edukacija i usavršavanje za primjenu digitalnih alata i opreme
 |
| 1. Edukacija o unapređenju analitičkih kapaciteta i donošenja odluka zasnovanih na podacima
 |
| 1. Uvođenje i certifikacija standarda okolišnog upravljanja i energetskog upravljanja (podrazumjeva troškove konsultantskih usluga pripreme, obuke i uvođenja sistema i standarda za certifikaciju, kao i samu certifikaciju koju provodi nezavisna certifikacijska kuća).
 |
| 1. Analiza metabolizma industrijskog sistema (tj. procesa i tokova koji materijale i energiju u industrijskim sistemima pretvaraju u proizvod i otpad).
 |
| 1. Procjena okolišne održivosti proizvoda i/ili operacija koristeći alate za procjenu životnog ciklusa (eng. Life Cycle Assessment - LCA), uključujući identifikaciju prioritetnih područja djelovanja i definiranje strategije za smanjenje njihovog utjecaja na okoliš
 |
| 1. Savjetovanje o uvođenju i unapređenju tehnološkog procesa proizvodnje, pronalaženju odgovarajućeg tehničko- tehnološkog rješenja i odabir opreme i opremanje objekata, dizajnu i razvoju proizvoda (uključujući i novih proizvoda) u cilju unapređenju poslovanja po principima resursne efikasnosti, čistije proizvodnje, digitalnih i cirkularnih poslovnih modela.
 |
| 1. Troškovi angažmana konsultanata za podršku u realizaciji projekta što uključuje i pripremu finansijskih i narativnih izvještaja prema Projektu u toku trajanja ugovora o finansiranju
 |
| 1. Troškovi angažmana konsultanata za konsultantske usluge i usavršavanje na polju marketinga, promocije te za primjenu digitalnih alata i opreme za upravljanje proizvodnim procesima, materijalnim i ljudskim resursima
 |
| 1. Troškovi za usluge dimenzionisanja opreme HVAC sistema, elektromotornih pogona, sistema komprimiranog zraka u cilju postizanja resursne efikasnosti
 |
| 1. Troškovi savjetovanja za generisanje energije iz obnovljivih izvora, izradu energetskih audita i elaborata, zaštitu okoliša, smanjenje i optimizacija korištenja prirodnih resursa, razvoj poslovanja po principima kružne ekonomije
 |

**NAPOMENA: Troškovi prihvatljivih konsultantskih usluga ne mogu iznositi više od 40% iznosa finansijske podrške. Sve usluge koje su pobrojane kao konsultantske ulaze u ovaj procenat.**

**Izuzetno od gore navedenog, troškovi prihvatljivih konsultantskih usluga za pružanje podrške u realizaciji projekta (tačka 3.9. u tabeli iznad sa Primjerima investicija) ne mogu iznositi više od 5% iznosa finansijske podrške.**

### 2.8.2. Neprihvatljive investicije i troškovi

Neprihvatljive investicije i troškovi se ne mogu finansirati kroz ovaj javni poziv niti kroz sopstvena sredstva podnosioca prijave i oni su:

* nabavka softvera ili hardvera koji nije dio projekta;
* izrada softvera od strane zaposlenika firme;
* hosting i domena duži od 1 godine;
* troškovi štampanja promotivnih materijala;
* interna obuka od strane zaposlenika firme;
* troškovi pripreme projekta nastali prije objave poziva;
* ostale savjetodavne usluge nastale izvan prihvatljivog perioda;
* nabavka opreme, mašina, alata, komunikacijskih uređaja, hardvera i softvera te ostalih roba (djelomična ili potpuna), kao i izgradnja objekata, izvršena na osnovu donacija i poklona ili podrške u okviru međunarodnih projekata, donacija, odnosno iz bespovratna sredstva bilo kojeg nivoa vlasti u BiH;
* nabavka korištene opreme;
* popravka postojeće opreme;
* kupovina poljoprivrednog i građevinskog zemljišta i već postojećih zgrada i objekata;
* kupovina, obnova, rekonstrukcija, modernizacija objekata za najam ili prodaju;
* IT, komunikacijska i ostala oprema za redovno poslovanje koje nije povezano sa svrhom projekta;
* izgradnja, sanacija i/ili rekonstrukcija objekata;
* međunarodna putovanja;
* nabavka sirovina i poluproizvoda;
* nabavka vozila svih kategorija;
* amortizacija dugotrajne imovine;
* porezi uključujući PDV, carinske, uvozne dažbine i ostale naknade državi te usluge špedicije;
* bankarski troškovi, troškovi garancija i slični troškovi;
* troškovi konverzije, troškovi kursnih razlika i naknada;
* troškovi plata i naknada za zaposlene ili troškovi vlastitog rada;
* kazne, finansijski penali i sudski troškovi;
* troškovi iznajmljivanja zemljišta, opreme, mašina ili prostora;
* troškovi kalibriranja/baždarenja mjernih uređaja;
* troškovi analiza (npr. Ostataka pesticida u plodu, fizičko-hemijske, mikrobiološke, ostataka metala, nutritivnih vrijednosti, itd.),
* plaćanje u naturi i kompenzacija koja nije provedena preko poslovnog računa;
* nabavka izvršena putem lizinga;
* ostale investicije i troškovi nespomenuti kao prihvatljivi.

**Napomena: Neprihvatljive investicije i troškovi se neće uzimati u obzir za finansiranje kroz ovaj javni poziv. Neprihvatljive investicije i troškovi se mogu i trebaju navesti u obrascu koncept projekta/budžetu kao posebno označena kategorija radi ispravne finansijske projekcije poslovanja.**

### 2.8.3. Lista prihvatljivih zemalja porijekla kupljene robe

Roba koja je predmet investicije mora biti porijeklom iz zemalja prihvatljivih za EU[[17]](#footnote-18), osim u slučaju da je vrijednosti robe bez PDV-a ispod praga konkurentskog postupka od 100.000 EUR.

## 2.9. Rokovi za završetak predloženog projekta

Sve aktivnosti, nabavku opreme, ugradnju opreme, nabavku mašina i isporuku usluga moraju biti završene u roku od 6 mjeseci od datuma potpisivanja ugovora. Sve planirane investicije čiji predviđeni rok završetka prelazi ovaj rok će se smatrati neprihvatljivim i biće odbijene.

# 3. NAČIN PODNOŠENJA KONCEPTA PROJEKTA

Prijave za podrškutrebaju biti dostavljene u formi koju propisuje ovaj poziv, uključujući sve tražene priloge i dokumentaciju. Prijave se podnose na jednom od službenih jezika Bosne i Hercegovine. Rukom pisane i nepotpune prijave se neće uzeti u razmatranje.

## 3.1. Potrebna dokumentacija

Obavezna dokumentacija koju trebaju dostaviti podnosioci prijava (u skladu sa specifičnostima projektnog prijedloga i oblika organizovanja) je:

1. Ispravno popunjen Obrazac koncepta projekta (Prilog 1) – Potpisana verzija u PDF formatu i verzija u word formatu;
2. Potpisana izjava da podnosilac prijave posluje u skladu sa UN globalnim principima (Prilog 3);
3. Izjava o ispunjavanju administrativnih kriterija (Prilog 4) – potpisana i opečaćena verzija u PDF formatu[[18]](#footnote-19);
4. Lična karta odgovornog lica/vlasnika;
5. Ljekarsko uvjerenje ili drugi zvanični dokument koji dokazuje da je vlasnik ili odgovorno lice osoba sa invaliditetom ukoliko je relevantno ukoliko je u prijavi navedeno;
6. Registracija preduzeća/obrta/zadruge sa jasno iskazanom trenutnom vlasničkom strukturom (prvo rješenje o registraciji i aktuelni izvod iz sudskog registra (ili općine ako je riječ o obrtu);
7. Izvodi iz registra poljoprivrednih gazdinstava sa ažuriranim listama iz kojih je vidljivo koliko dugo podnosilac prijave aktivno posluje u sektoru za koji se prijavljuje (samo za investicije koje se odnose na primarnu poljoprivrednu proizvodnju, a ne na preradu)
8. Dokaz o upisu u FITO registar u RS/ registar certifikata i certificiranih proizvoda u FBiH najkasnije 20.06.2020. (ukoliko je relevantno)
9. Važeća upotrebna dozvola za objekte koji su u funkciji a u koje se smješta/instalira oprema koja je predmet projekta (ukoliko se instalacijom predmetne opreme ne mijenja namjena objekta što zahtjeva pribavljanje nove upotrebne dozvole). Za objekte u koje se instalira oprema a koji prije investicije nisu bili u funkciji (nisu korišten za namjenu koja je u skladu sa opremom koja se nabavlja) podnosilac će biti u obavezi po realizaciji investicije (kao jedan od uslova plaćanja) dostaviti upotrebnu dozvolu, za ove objekte podnosilac je obavezan dostaviti dokaz da su isti legalno izgrađeni (dozvola za građenje);
10. Dokaz o vlasništvu nad objektom u koji se smješta/instalira oprema koja je predmet projekta (ZK izvadak) ili Ugovor o zakupu ili koncesiji nad objektom na minimalno 10 godina od datuma objave Javnog poziva;
11. Dokaz o vlasništvu nad zemljištem (ukoliko se investicija implementira na zemljišnim parcelama van objekata) ili Ugovor o zakupu ili koncesiji nad zemljištem na minimalno 10 godina od datuma objave Javnog poziva (ukoliko je relevantno-predmet investicije je izgradnja novog objekta);
12. Lista osiguranih lica za obveznika ili poresko uvjerenje o zaposlenim sa tačnim imenima i prezimenima i datumom početka osiguranja za svakog uposlenog izdato od nadležne Poreske uprave ne starije od 30 dana od dana objave ovog javnog poziva;
13. Finansijski izvještaji za posljednju godinu (2021. godina), potpisan i ovjereni od strane ovlaštenog računovođe. Izvještaji trebaju da uključuju bilans uspjeha, bilans stanja i izvještaj o toku novca ili SPR 1053, (Godišnja poreska prijava za porez na dohodak-obrazac 1004, za obrte/preduzetnike);
14. Poreska uvjerenja o izmirenim poreskim obavezama (direktni i indirektni porezi) ne starija od 30 dana od dana objave ovog javnog poziva. Ukoliko podnosilac prijave nije u PDV sistemu, obavezan je dostaviti potvrdu od nadležne uprave za indirektno oporezivanje da nije upisan u Jedinstveni registar obveznika indirektnih poreza. Potvrda ne može biti starija od 30 dana od dana objave ovog javnog poziva;
15. Studija izvodljivosti ili tehnološki projekat ukoliko se investicija odnosi na proizvodnju energije iz obnovljivih izvora ili obradu otpada (ukoliko je relevantno);
16. Potvrda svih komercijalnih banaka u kojima podnosilac prijave ima otvoren račune za poslovanje preduzeća da isti nisu blokirani. Potvrda NE MOŽE biti starija od dana objave ovog javnog poziva;

**NAPOMENA:** Ukoliko je predmet investicije ugradnja opreme u postojeći objekat u kome se odvijao/odvija proizvodni proces, podnosilac prijave je obavezan dostaviti postojeću upotrebnu dozvolu za taj objekat. Ukoliko je predmet investicije opremanje objekta u kom se nije odvijao proizvodni proces ili se odvijala aktivnost koja nije u skladu sa opremom koja je predmet investicije i koja će u isti biti instalirana podnosilac prijave je obavezan pribaviti upotrebnu dozvolu za navedeni objekat prije kraja Ugovora o podršci. **Pribavljanje upotrebne dozvole je uvjet za pravdanje troškova.**

Nadalje, u slučaju da koncept projekta dobije tehničku podršku, podnosioci prijava trebaju naknadno dostaviti:

1. Ispravno popunjen Obrazac prijedlog projekta (Prilog 4) – Potpisana verzija u PDF formatu i verzija u word formatu;
2. Pismo namjere sa planiranim iznosom sufinansiranja ukupnih prihvatljivih troškova (Prilog 5) – Potpisana verzija u PDF formatu;
3. Potpisana Izjava Podnosioca prijave o broju radnih mjesta koja će biti kreirana (Prilog 6) – potpisana i opečaćena verzija u PDF formatu (ukoliko se planira dodatno zapošljavanje kroz Projekat);

## 3.2. Način dostave prijave

Prijava se podnosi putem online platforme **https://javnipoziv.undp.ba**. Instrukcije za korištenje online platforme možete pronaći na: **https://javnipoziv.undp.ba**.

## 3.3. Krajnji rok za podnošenje prijava

Prijave se mogu podnijeti od **01. augusta 2022. godine** dok je krajnji rok **15. septembar 2022. godine do 17:00 sati.** Prijave podnesene kroz druge kanale (pošta ili email) se neće uzeti u razmatranje.

## 3.4. Dodatne informacije

Dodatna pitanja u vezi ovog poziva se mogu dostaviti putem formulara za pitanja na web stranici projekta <https://eu4agri.ba/postavi-pitanje> u periodu od 08.08. do 05.09.2022. godine. Na sva pitanja koja stignu prije ili poslije navedenog roka se neće odgovarati. Prije postavljanja pitanja zainteresovani podnosioci prijava trebaju pažljivo pročitate dokument Smjernice za podnosioce prijava i postojeća pitanja i odgovore vezane za ovaj javni poziv. Projekat neće odgovarati na već odgovorena pitanja.

Pored toga, Projekat zadržava pravo da ne ponude odgovor na generalna, nepotpuna i/ili neprecizna pitanja (npr. ukoliko se odgovor na pitanje nalazi u dokumentu Smjernice za podnosioce prijava ili su pitanja već adresirana u sekciji Pitanja i odgovori, i slično), te na pitanja koja se odnose na tehničku pomoć i/ili savjetovanje vezano za pripremu projektnog prijedloga ili prijave. Svi odgovori na pitanja koji mogu biti relevantni i za ostale podnosioce prijava, redovno će se objavljivati na web stranici UNDP-a: [www.ba.undp.org](http://www.ba.undp.org/) i na stranici projekta [www.eu](http://www.eu)4agri.ba.

## 3.5. Informisanje potencijalnih podnosioca prijava o javnom pozivu

Neposredno nakon objave javnog poziva Projekat će organizovati informativne sesija(e) tokom kojih će se prezentirati najvažniji aspekti javnog poziva. Ukoliko ne bude moguće održati sesiju uz fizičko prisustvo, Projekat će istu održati putem nekih od online kanala (*Facebook, Microsoft Teams, Zoom* ili slično). Konačna informacija o održavanju informativne sesije će biti objavljena na web stranici projekta EU4AGRI [www.eu4agri.ba](http://www.eu4agri.ba), UNDP web stranici [www.ba.undp.org](http://www.ba.undp.org) kao i putem medija.

# 4. BODOVANJE I ODABIR KORISNIKA SREDSTAVA MJERE PODRŠKE

Podnesene koncepte projekata (projektni prijedlog) će provjeravati i ocjenjivati Komisija za ocjenu koncept projekta, sastavljena od imenovanih predstavnika UNDP-a. Predstavnici relevantnih institucija (članovi Sektorske radne grupe za poljoprivredu i ruralni razvoj u okviru Projekta EU4AGRI-Recovery) i eksperati koji će Projekat angažovati će također učestvovati u čitavom procesu ocjenjivanja pristiglih prijava.

## 4.1. Otvaranje pristiglih prijava, provjera administrativne usklađenosti i ispunjenosti općih kriterija

Podnosioci prijave u prvom koraku dostavljaju koncept projekta a koji se podnosi putem Obrasca koncepta projekta u prilogu Smjernica. U sklopu prvog koraka, po prijemu i otvaranju prijava, provjerava se njihova usklađenost s administrativnim i općim (poglavlje 2.7.1.) kriterijima, te ukoliko podnesena prijava ne zadovoljava navedene zahtjeve, **prijava neće biti dalje razmatrana.**

Zaprimljeni koncepti projekta će se u narednom koraku ocjenjivati u skladu sa tabelom za ocjenu koja je data u nastavku.

## 4.2. Bodovanje koncept projekta

U ovom koraku evaluacije, Komisija će provjeriti osnovne kvalitativne kriterije navedene u tabeli u nastavku, kako bi se odabrali koncepti koji će biti uzeti u obzir za program tehničke pomoći, te eventualno sufinansiranje.

TABELA: OCJENA KONCEPTA PROJEKTA NA OSNOVU KVALITATIVNIH KRITERIJA

|  |  |  |  |  |
| --- | --- | --- | --- | --- |
| **Br.** | **Kriterij** | **Bodovi** | **Max. bodova** | **Sredstva verifikacije** |
| 1 | Vlasnik ili odgovorno lice podnosioca prijave je žena  | DA | 5 | 5 | Kopija registracije podnosioca prijave (preduzeće, obrt, preduzetnik, zadruga); Kopija lične/osobne karte podnosioca  |
| NE | 0 |
| 2 | Vlasnik/ca ili odgovorno lice podnosioca prijave je mlađi/a od 40 godina | DA | 5 | 5 | Kopija lične/osobne karte podnosioca |
| NE | 0 |
| 3 | Vlasnik/ca ili odgovorno lice podnosioca prijave je osoba s invaliditetom | DA | 5 | 5 | Ljekarsko uvjerenje ili drugi zvanični dokument koji dokazuje da je vlasnik ili odgovorno lice osoba sa invaliditetom |
| NE | 0 |
| 4 | Godine iskustva u poslovanju u sektoru za koji se aplicira | više od 2 a manje ili jednako 5 | 20 | 20 | Kopija registracije podnosioca prijave |
| više od 5  | 10 |
| 5 | Investicija se realizuje u sektoru | Uzgoj i prerada voća, uključujući sadni vinarstvo, vinogradarstvo i masline | 25 | 25 | Obrazac koncepta projekta |
| Uzgoj i prerada povrća |
| Proizvodnja sadnog materijala |
| Uzgoj, prerada i konzerviranja riba  | 20 |
| Uzgoj i prerada gljiva, začinskog bilja, ljekobilja |
| Proizvodnja i prerada meda |
| Uzgoj i prerada žitarica i uljarica | 15 |
| Proizvodnja i prerada mesa, mlijeka i jaja | 10 |
| 6 | Investicija je planirana na teritoriji jedinica lokalne samouprave (JLS) koje spadaju u: | Izrazito nerazvijene u RS ili grupa V u FBiH | 10 | 10 | Obrazac koncepta projekta |
| Nerazvijene u RS ili grupa IV u FBiH | 5 |
| 7 | Relevantnost  | Predloženi projekat je relevantan za potrebe i ograničenja[[19]](#footnote-20) ciljanog sektora  | 10 | 20 | Obrazac koncepta projekta |
| Predloženi projekat je relevantan za ciljeve javnog poziva  | 5 |
| Predloženi projekat jasno, logično i praktično definiše i predstavlja potrebe, ciljeve, aktivnosti i rezultate | 5 |
| 8 | Održivost  | Realizacija projekta predviđa sveobuhvatno jačanje kapaciteta podnosioca prijave | 5 | 15 | Obrazac koncepta projekta |
| Očekivani rezultati projekta su održivi | 5 |
| Rezultati projekta generišu višestruke efekte u sektoru | 5 |
| 9 | Operativni i finansijski kapacitet | Podnosilac prijave posjeduje tehničke kapacitete potrebne za realizaciju predloženog projekta | 5 | 15 | Obrazac koncepta projekta |
| Podnosilac prijave posjeduje ljudske kapacitete potrebne za realizaciju predloženog projekta  | 5 |
| Podnosilac prijave ima adekvatne finansijske kapacitete za provedbu projekta | 5 |
| **Maksimalan ukupan broj bodova:** | **120** |  |

Nakon ocjenjivanja koncepta projekta u skladu s navedenim kriterijima, definiše se rang lista u skladu s ostvarenim brojem bodova. **Kako bi prijave dobile tehničku pomoć moraju osvojiti minimalno 40 od ukupnih 120 bodova.**

## 4.3. Program tehničke pomoći

Ukoliko predloženi koncepti projekta budu odabrani kroz prethodni korak evaluacije, podnosilac prijave se obavezuje da će učestvovati u programu tehničke pomoći. Kroz program tehničke pomoći, odabranim učesnicama će na raspolaganje biti stavljena stručna pomoć ekspertnog tima koji će, između ostalog, biti obavezan pružiti sljedeće usluge:

* Pružiti smjernice, podršku u obliku kontrole kvalitete/stručnog savjetovanja u pripremi i implementaciji sveobuhvatnog i specifičnog pristupa resursnoj efikasnosti i cirkularnoj ekonomiji u njihovim preduzećima;
* Stručnu pomoć u praćenju i ocjeni napretka korisnika tehničke pomoći u konceptualizaciji aktivnosti i kritičkoj ocjeni prikupljenih informacija;
* Pružiti podršku u pripremi punog projektnog prijedloga kroz aktivnosti treninga, mentorstva i obuke na radnom mjestu.

Ekspertni tim će zajedno sa ovlaštenim predstavnicima potencijalnih korisnika bespovratnih sredstava na osnovu njihovih koncepta pripremiti projekte koji će doprinijeti postizanju ciljeva javnog poziva i očekivanih rezultata. Tehnička pomoć će u tom smislu obuhvatiti neke od ponuđenih oblika ekspertne podrške ili je i po potrebi kombinovati/proširiti ondje gdje to bude potrebno i moguće, a da je u skladu sa predloženim aktivnostima i odobrenim konceptom projekta.

Od korisnika tehničke pomoći se očekuje da kroz razvijene projekte doprinesu ublažavanju posljedica krize u sektoru poljoprivrede kroz primjenu mjera resursne efikasnosti, uvođenju modela po principima cirkularne ekonomije, te upotrebom digitalnih tehnologija kao što su napredne tehnologije u proizvodnji, robotika, „proizvodnja-potrošnja” uz smanjenje proizvodnje i proizvodnih troškova kroz npr. obnovljive izvore energije, nove oblike praćenja i plaćanja (*blockchain* tehnologije), reorganizacija lanca nabavke i prodaje (npr. kratki lanci prodaje i sl.).

**Učešće u programu tehničke pomoći ne podrazumijeva automatski i obavezu finansiranja.** Samo oni podnosioci prijave koji nakon dostavljanja punog projektnog prijedloga budu pozitivno ocjenjeni od strane komisije, mogu biti finansirani kroz ovaj javni poziv.

## 4.4. Ocjena punog projektnog prijedloga

Uz podršku ekspertnog tima, učesnici programa tehničke pomoći će razviti pune projektne prijedloge koji će od strane Komisije za evaluaciju biti konačno ocijenjeni po završetku programa. Format punog projektnog prijedloga kao i metodologija njegove izrade i ocjene kroz predviđene modele tehničke pomoći, će biti prezentiran odabranim učesnicima na početku programa. Ekspertni tim će kroz usmjereni savjetodavni pristup nastojati da zajedno sa korisnicima obezbijedi zahtjevani kvalitet punih projektnih prijedloga, a vezano za izvodljivost, održivost, nabavku opreme, tehnološka rješenja i operativnu funkcionalnost. Samo dosljedno razvijeni i sveobuhvatni projektni prijedlozi koji ispunjavaju očekivane rezultate kroz definirane kriterije će biti uzeti za razmatranje i ocjenu, te potencijalno biti finansirani od strane Projekta.

Od potencijalnih korisnika bespovratnih sredstava se očekuje da će samostalno pripremiti administrativne i opće dijelove projektnih prijedloga. Komisija za ocjenu punih projektnih prijedloga zadržava pravo da tokom trajanja programa tehničke pomoći izvrši i preliminarnu ocjenu projektnih prijedloga, sa ciljem ocjene izvodljivosti i održivosti predloženih rješenja. Puni projektni prijedlozi bit će ocjenjivani po osnovu kriterija navedenih u tabeli u nastavku.

TABELA: OCJENA PROJEKTNOG PRIJEDLOGA NA OSNOVU KVALITATIVNIH KRITERIJA

|  |  |  |  |  |
| --- | --- | --- | --- | --- |
| **Br.** | **Kriterij** | **Bodovi** | **Max. bodova** | **Sredstva verifikacije** |
| 1 | Finansijsko učešće Podnosioca prijave u investiciji | Više od 40% | 15 | 15 | Pismo namjere sa planiranim iznosom sufinansiranja prihvatljivih troškova (Prilog 3); Obrazac projektnog prijedloga |
| više od 30% a manje ili jednako 40% | 10 |
| Više od 25% a manje ili jednako 30% | 5 |
| 2 | Broj novih radnih mjesta koja će biti kreirani kroz investiciju. Navedeni broj radnika se odnosi na broj radnika koji će dodatno biti zaposleni tokom implementacije projekta  | 3 i više | 25 | 25 | Izjava Podnosioca prijave o broju radnih mjesta koja će biti kreirana; Napomena: Podaci navedeni u Izjavi u slučaju odobrenja finansijske podrške će postati Ugovorna obaveza |
|
| 2  | 15 |
| 1  | 10 |
| 3 | Planirana investicija se odnosi na razvoj poslovanja po principima kružne ekonomije (moguće je ostvariti bodove u više kategorija, u zavisnosti od investicije): | Razvoj novog proizvoda (proizvod koji nije bio u ponudi) | 20 | 155 | Obrazac projektnog prijedloga |
| Produženje vijeka trajanja postojećeg proizvoda | 20 |
| Korištenje nus proizvoda/ ostataka od proizvodnje u drugim proizvodnim procesima | 25 |
| Smanjenje bespotrebnog (prekomjernog) pakovanja/ smanjenje težine ambalaže (npr. smanjenja plastike u pakovanjima) | 10 |
| Upotreba recikliranih ambalažnih materijala, ambalaže koja se može reciklirati ili ponovo upotrijebiti  | 15 |
| Upotreba biorazgradive plastike | 20 |
| Unapređenje upravljanja otpadom | 15 |
| Mjere za zaštitu vode/zraka  | 10 |
| Mjere zaštite biodiverziteta | 10 |
| Uvođenje i/ili unapređenje korištenja obnovljivih izvora energije  | 10 |
| 4 | Planirana investicija se odnosi na (moguće je ostvariti bodove u više kategorija, u zavisnosti od investicije): | Povećanje energetske efikasnosti | 10 | 25 | Obrazac projektnog prijedloga |
| Povećanje vodne efikasnosti | 15 |
| 5 | Planirana investicija doprinosi digitalnoj tranziciji kroz optimizaciju procesa proizvodnje korištenjem digitalnih tehnologija na (moguće je ostvariti bodove u više kategorija, u zavisnosti od investicije): | Optimizacija i inovacija procesa proizvodnje korištenjem digitalnih tehnologija (korištenje inovativnih digitalnih rješenje-uključuje automatizaciju u procesu proizvodnje); | 20 | 60 | Obrazac projektnog prijedloga |
|
| Optimizacija organizacije poslovanja korištenjem digitalne tehnologije (npr. optimizacija horizontalnih funkcija kao što su finansijsko upravljanje, upravljanje ljudskim resursima, lancima nabavke i sl.); | 20 |
| Razvoj novih kanala prodaje i digitalnih alata za unapređenje odnosa sa kupcima. | 20 |
| **Maksimalan ukupan broj bodova:** | **280** |  |

**Minimalni broj bodova koji podnosilac prijave treba imati kako bi njegov projekat dobio sufinansiranje je 50 od ukupnih 280 bodova**. U slučaju da dva ili više projektna prijedloga imaju isti broj bodova, prednost će se davati onim prijedlozima koji ostvare veći broj bodova u odnosu na sljedeće kriterije, uzimajući u obzir prioritetni redoslijed navedenih kriterija:

1. Planirana investicija se odnosi na razvoj poslovanja po principima kružne ekonomije (kriterij br. 3 u Tabeli za ocjenu projektnog prijedloga na osnovu kvalitativnih kriterija);
2. Planirana investicija se odnosi na povećanje energetske efikasnosti i/ili vodne efikasnosti ekonomije (kriterij br. 4 u Tabeli za ocjenu projektnog prijedloga na osnovu kvalitativnih kriterija)
3. Planirana investicija doprinosi digitalnoj tranziciji (kriterij br. 5 u Tabeli za ocjenu projektnog prijedloga na osnovu kvalitativnih kriterija).

## 4.5. Posjeta na terenu

Komisija sačinjena od predstavnika UNDP-a i institucionalnih partnera će vršiti posjetu na terenu podnosiocima prijava koji su uspješno prošli provjeru ispunjenosti općih kriterija prihvatljivosti, bodovanje na osnovu kvalitativnih kriterija, te ocjena punog projektnog prijedloga. Cilj kontrole na terenu je da provjeri da li su informacije naznačene u dostavljenoj prijavi i pratećoj dokumentaciji u skladu sa stvarnim stanjem na terenu. Nakon završene terenske provjere i pripremljenih zapisnika će biti donesena konačna odluka o odabiru prijava.

**NAPOMENA:**

**SVAKO VJEŠTAČKO STVARANJE USLOVA ZA DOBIVANJE PREDNOSTI ZA PODNESENU PRIJAVU SMATRA SE GRUBIM KRŠENJEM PRAVILA OVOG JAVNOG POZIVA. TAKVE PRIJAVE ĆE BITI AUTOMATSKI ISKLJUČENE IZ DALJNJEG RAZMATRANJA.**

**PORED OVOGA, SVAKI POKUŠAJ UTICAJA NA PROCES OCJENJIVANJA PRIJAVA KAO I OTKRIVANJE INFORMACIJA O PROCESU OCJENJIVANJA, UKLJUČUJUĆI I ŽALBENI PROCES, PRIJE NJEGOVOG ZAKLJUČIVANJA ĆE REZULTIRATI ODBIJANJEM TAKVIH PRIJAVA/ŽALBI**.

# 5. OBAVIJEST O REZULTATIMA POZIVA

Komisija za odabir će nakon ocjenjivanja pristiglih prijava napraviti preliminarnu listu odabranih projekata koja će biti objavljena na web stranici [www.ba.undp.org](http://www.ba.undp.org).

Na rezultate preliminarne liste podnosioci prijava mogu uložiti prigovor, uz odgovarajući dokaz, u roku od 7 dana od dana objave preliminarne liste. Prigovori se predaju u zatvorenoj koverti preporučenom poštom ili kurirskom poštom na sljedeću adresu:

**Razvojni program Ujedinjenih nacija (UNDP)**

**Projekt EU4AGRI**

**UN HOUSE**

**Zmaja od Bosne bb, 71 000 Sarajevo**

Konačna lista odabranih korisnika će također biti objavljena na web stranicama [www.ba.undp.org](http://www.ba.undp.org). Na preliminarnu i konačnu listu odabranih korisnika neće biti moguće uložiti prigovor.

Planirani vremenski okvir za provedbu procesa odabira je sljedeći[[20]](#footnote-21):

|  |  |
| --- | --- |
| **AKTIVNOSTI** | **INDIKATIVNI DATUMI** |
| Objava poziva  | 01.08.2022. |
| Krajnji rok za dodatne upite i pojašnjenja | 05.09.2022. |
| Rok za podnošenje prijedloga | 15.09.2022. |
| Evaluacija projektnog prijedloga (koncept projekta) | 19.09.-14.10.2022. |
| Tehnička pomoć za pripremu punog projektnog prijedloga | 17.10.-11.11.2022. |
| Ocjena punog projektnog prijedloga | 14.11.-09.12.2022.  |
| Posjeta na terenu | 12.12.-30.12.2022. |
| Obavijest o preliminarnim rezultatima poziva | 10.01.2023.  |
| Rok za prigovore | 17.01.2023. |
| Obavijest o konačnim rezultatima poziva | 20.01.2023. |
| Potpisivanje ugovora sa odabranim korisnicima | Januar 2023. |
|  |  |

# 6. ODLUKA O DODJELI SREDSTAVA I POTPISIVANJE UGOVORA

Nakon odluke o dodjeli sredstava po osnovu ovog javnog poziva, odabranim korisnicima će se na potpis dostaviti ugovor o dodjeli sredstava, u skladu sa UNDP-ovim pravilima, u kojem će se definisati obaveze te rokovi realizacije samog projekta. UNDP će se obavezati da isplati sredstva u skladu s odabranim prijavama i ugovorom, dok će se korisnici obavezati da će sve planove i obaveze koje su naveli u prijavi i koje su ocjenjivane tokom evaluacije realizirati. Novčana sredstva koja će biti isplaćena odabranim korisnicima će biti uslovljena realizacijom predstavljenih planova i obaveza. Ovi planovi i preuzete obaveze bit će predmet detaljnog praćenja i kontrole. Nepotpuna realizacija i odstupanja od planova prezentiranih kroz prijave može rezultirati potpunim ili djelomičnim povlačenjem novčanih sredstava od strane UNDP-a.

Korisnici su obavezni da dostavljaju izvještaje Projektu na godišnjem nivou do juna 2023. godine, kako bi se omogućilo praćenje (monitoring) razvojnih efekata u sektoru poljoprivrede. U slučaju odstupanja ili nepoštivanja odredbi mjere podrške, UNDP će pokrenuti postupak za povrat sredstava.

# 7. PODRŠKA U TOKU REALIZACIJE INVESTICIJA

U skladu sa dostupnim projektnim resursima, Projekat će pružiti tehničku pomoć odabranim korisnicima sredstava finansijske podrške u realizaciji odobrene investicije. Također, Projekat zadržava pravo da osigura dodatnu obuku iz oblasti resursne efikasnosti i kružne ekonomije sa ciljem podizanja svijest kod odabranih korisnika mjere podrške.

# 8. IZVJEŠTAVANJE I PRAVDANJE TROŠKOVA ZA PREDMETNU INVESTICIJU

**Izvještavanje**

Odabrani korisnici sredstava finansijske podrške su dužni vršiti izvještavanje o napretku provođenja predmetnog projekta, uključujući izvještaj(e) o napretku i završni tehnički izvještaj. Izvještaji o napretku trebaju sadržavati sve pojedinosti o aktivnostima i dokaze vezane uz provođenje predmetnog projekta.

Uz izvještaje je potrebno dostaviti i dokumentaciju koja potkrepljuje realizaciju ciljeva postavljenih u Ugovoru o finansijskoj podršci, kao što su:

* Lista osiguranih lica za obveznika ili poresko uvjerenje o zaposlenim izdato od nadležne Poreske uprave ne starije od 30 dana od datuma podnošenja izvještaja;
* Finansijske izvještaje (bilanse stanja i uspjeha) i sl.;
* Prateću dokumentaciju kojom se dokazuje realizacija projektnih aktivnosti i utrošak sredstava.

**Pravdanje troškova**

Pravdanje troškova za predmetnu investiciju će se vršiti putem finansijskog izvještaja i odgovarajuće dokumentacije, čiji datumi izdavanja mogu biti samo poslije datuma potpisivanja Ugovora.

Sve uplate vezane za investiciju i ugovor sa UNDP BiH se MORAJU vršiti isključivo putem bankovnog računa (100%) i moraju imati dokaz o plaćanju. Gotovinska plaćanja, kompenzacije i ostali vidovi plaćanja se neće prihvaćati. Finansijski izvještaj mora pratiti **originalna** dokumentacija za pravdanje troškova (fakture, predračuni/ponude, otpremnice, carinske deklaracije, bankovni izvodi, nalozi za plaćanje i slično)**.**

Detaljne informacije o načinu i dinamici izvještavanja i pravdanja troškova korisnici će dobiti nakon potpisivanja ugovora o finansijskoj podršci.

Projekat će odabranim korisnicima osigurati odgovarajuće obrasce i upute za izvještavanje i pravdanje troškova.

# 9. KONTROLA REALIZACIJE INVESTICIJE I PRAĆENJE

Komisija sačinjena od predstavnika Projekta i institucionalnih partnera će provoditi detaljno praćenje provedbe odobrenih investicija. Podnosilac prijave se svojim potpisom na prijavi za ovaj javni poziv obavezuje da će omogućiti neometan i cjelovit pristup dokumentaciji, poslovnom prostoru i ostalim relevantnim objektima i opremi, kako bi se mogao utvrditi stvarni stepen provedbe investicije. Svrha takvih posjeta s jedne strane je provjera realizacije investicije u skladu sa dogovorenim planovima, provjera postojanje opreme, mašina i objekata koji su predmet investicije, njihove ispravnosti i namjenskog korištenja itd. S druge strane, posjete služe za prikupljanje informacija i podataka o izvršenju i učinku investicije u prerađivačkom kapacitetu u smislu povećanja produktivnosti, smanjenja troškova operacija, kao i povećanja prihoda i profitabilnosti.

Za vrijeme kontrole na terenu komisija će provjeravati poslovni i proizvodni prostor, objekte, uređaje i robu, kao i poslovnu dokumentaciju korisnika sredstava finansijske podrške. Dodatno, komisija će također provjeriti odredbe kontrolne liste za zaštitu životne sredine i ostale zahtjeve ispunjavanja nacionalnih standarda u skladu sa važećim zakonskim propisima. Komisija može provjeriti i dokumentaciju podnosioca zahtjeva koja se odnosi na ta prava, provjeriti poslovne knjige i dokumente kao što su računi, popisi, dokumentacija o prihvatljivosti, potvrde plaćanja, popisi garantnih listova, odluke/rješenja, ugovori, potvrde, podaci o korištenom materijalu i izvršenim radovima, kao i bankovni izvještaji koje posjeduje korisnik.

Praćenje korisnika će se vršiti i nakon završene investicije u toku trajanja Projekta. Korisnik je dužan sarađivati sa projektnim osobljem i komisijama za praćenje prilikom terenskih posjeta, kao i pružati potrebne informacije i dokumentaciju o samom poslovanju korisnika i uticaju provedene investicije na poslovanje korisnika.

Sve zloupotrebe odobrenih projektnih sredstava će biti istražene i po potrebi sankcionisane u saradnji sa nadležnim institucijama BiH, entiteta i drugih nivoa vlasti.

# 10. PROMOCIJA PROJEKATA I OZNAČAVANJE OBJEKATA I OPREME FINANSIRANIH KROZ MJERU PODRŠKE PROJEKTA

Korisnik sredstava mjere podrške s kojim se potpiše Ugovor u okviru ovog javnog poziva će biti propisno označen (poslovna jedinica) informativnom pločom koja jasno naznačava da je poslovanje tog korisnika finansirano sredstvima EU kroz Projekte. Informativna ploča treba biti izrađena od trajnog materijala (npr. plastike, metala itd.) i treba nositi natpis „Finansirano sredstvima EU kroz projekt EU4AGRI-Recovery“. Ovakva informativna ploča mora biti postavljena na najvidljivijem mjestu na zidu poslovnih prostorija/objekata u kojima je smješteno sjedište korisnika mjere podrške ili na glavnom ulazu u ured(e).

Osim ovakve opće informativne ploče koja se odnosi na rad korisnika mjere podrške, u slučaju sufinansiranja određene opreme, potrebno ju je označiti odgovarajućim označavajućim naljepnicama s tekstom „Finansirano sredstvima EU kroz projekt EU4AGRI-Recovery“, a koje će imati sve zastave kao u slučaju informativne ploče. Dimenzije naljepnica će ovisiti o dimenzijama opreme na koju se stavljaju.

Ove označavajuće naljepnice i informativne ploče moraju biti vidljivo istaknute na opremi kroz period trajanja projekta. Troškove izrade informativne ploče kao i naljepnica će snositi UNDP dok je odgovornost korisnika sredstava da obezbijedi njihovo stručno postavljanje.

Dodatno, svim korisnicima mjere podrške bit će dostavljene smjernice o vidljivosti projekta EU4AGRI-Recovery koje su obavezujuće pri promociji i kreiranju promotivnog sadržaja vezanog za investiciju.

# 11. IZMJENE I/ILI ISPRAVKE JAVNOG POZIVA

Javni poziv je moguće izmijeniti ili ispraviti najkasnije do 22.07.2022. godine. Izmjena i/ili ispravak Javnog poziva objavljuje se na web stranicama na kojima je objavljen Javni poziv.

# PRILOZI

**Prilog 1. Obrazac koncepta projekta**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 2. Izjava o poslovanju u skladu sa UN global compact**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 3. Izjava o ispunjavanju administrativnih kriterija**

Ovaj dokument je dostupan kao poseban Word dokument i može se pronaći u sekciji Prilozi.

***Dokumenti koji se naknadno dostavljaju u slučaju da koncept projekta bude prihvaćen u program tehničke podrške***

**Prilog 4. Obrazac prijedloga projekta**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 5. Pismo namjere za sufinansiranje** **ukupnih prihvatljivih troškova**

Ovaj dokument je dostupan kao poseban Word dokument i može se pronaći u sekciji Prilozi.

**Prilog 6. Izjava Podnosioca prijave o broju radnih mjesta koja će biti kreirana**

Ovaj dokument je dostupan kao poseban Word dokument i može se pronaći u sekciji Prilozi.

1. Resursna efikasnost podrazumijeva korištenje ograničenih resursa planete na održiv način i sa nastojanjem da se minimiziraju uticaji na životnu sredinu. Jednostavno rečeno, resursna efikasnost je nalaženje načina kojim će se proizvesti više s manje inputa i manje uticaja kroz čitav ciklus (od ekstrakcije, preko distribucije, transformacije i potrošnje, sve do odlaganja otpada). [↑](#footnote-ref-2)
2. Cirkularna ekonomija je ekonomski model koji osigurava održivo upravljanje resursima, produženje životnog vijeka proizvoda s ciljem smanjenja otpada te povećanu upotrebe obnovljivih izvora energije. Cirkularna (kružna) ekonomija predstavlja suprotnost konceptu vođenom načelom ,,uzmi, proizvedi, potroši i baci“. Model kružne ekonomije temelji se na ekoinovacijama, ekodizajnu, naprednim tehnologijama, energetskoj učinkovitosti i korištenju obnovljivih izvora energije.

Lanci vrijednosti su jedan od ključnih elemenata ekonomskog sistema i predstavljaju putanju, fizičku i vremensku, duž koje se generiše i zadržava dodatna vrijednost materijala, roba ili usluga. Kod cirkularne ekonomije lanac, ili bolje rečeno lanci vrijednosti, su kružni i po njima se proizvodi ili njihove komponente ciklično kreću i ostaju u upotrebi znatno duže pre nego budu trajno zbrinuti, pri čemu svako pomeranje duž lanca kreira dodatnu vrednost. Lanac vrijednosti predstavlja niz aktivnosti koje su potrebne da bi proizvod ili uslugu doveli od stvaranja, posredstvom faza proizvodnje, do krajnjeg potrošača i uključuje proizvođača, i posrednike, kao i maloprodajne i veleprodajne subjekte kao subjekte putem kojih poljoprivredni proizvod dolazi do krajnjeg potrošača kao posljednje instance u lancu. [↑](#footnote-ref-3)
3. obrti, samostalni preduzetnici, zadruge i mikro, mala i srednja preduzeća koja su registrovana najkasnije dvije godine prije objave ovog Javnog poziva i bave se preradom poljoprivrednih proizvoda i/ili primarnom poljoprivrednom proizvodnjom [↑](#footnote-ref-4)
4. Koncept zelenih radnih mjesta definira ono radno mjesto koje je ekološki osjetljivo, resursno učinkovito i društveno odgovorno. Definira se kao svaka profesionalna aktivnost koja pomaže u zaštiti okoliša i borbi protiv klimatskih promjena. Tačnije rečeno, termin zelena radna mjesta prvenstveno se odnosi na radna mjesta koja se bave smanjenjem električne energije, vode i drugih resursa, obnovom ekološkog sistema, smanjenjem zagađenosti okoline i zraka, te korištenjem obnovljivih izvora energije poput sunčeve energije, energije vjetra i vode. [↑](#footnote-ref-5)
5. Preduzeća sa manje od 250 zaposlenih. [↑](#footnote-ref-6)
6. Pod pojmom prerada podrazumijeva se dodavanje određene vrijednosti primarnim poljoprivrednim proizvodima i sirovinama što može da obuhvati širok spektar prerađivačkih aktivnosti zavisno od vrste proizvoda i načina plasmana na tržište (npr. proces termičke obrade, zamrzavanje, fermentacija, konzerviranje, sjeckanje, cijeđenje, sušenje, itd.). U skladu sa Javnim pozivom primarna proizvodnja prestaje kod skladištenja, hlađenja, sortiranja, kalibriranja i pakovanja svježih proizvoda, a prerada počinje kod procesa gdje se svježe voće i povrće obrađuje termički (npr. kuhanje, pasterizacija, zamrzavanje ili drugim procesima) i na taj način mijenja izgled, boju, miris, ukus, itd. Kod mlijeka primarna proizvodnja prestaje kod skladištenja, hlađenja i transporta svježeg mlijeka dok prerada počinje kod termičke obrade tj. pasterizacije. Kada je u pitanju meso, svi procesi od klaonice i dalje se podrazumijevaju preradom. Kod žitarica prerada počinje nakon sušenja i skladištenja i može uključiti procese kao što su mljevenje, ljuštenje zrna, hidrotermičke obrade zrna i sl. Primjer: čiščenje, pakovanje, kalibriranje svježeg kupusa u gajbu je primarna proizvodnja, dok je kiseljenje tog kupusa prerada. Plasman svježih poljoprivrednih proizvoda u svom izvornom stanju se generalno smatra primarnom proizvodnjom i nije prihvatljiva po ovom Javnom pozivu. [↑](#footnote-ref-7)
7. Pod primarnom poljoprivrednom proizvodnjom podrazumijevamo proizvodnju biljaka i životinja koja kao rezultat ima gotovi prehrambeni proizvod ili sirovinu za proizvodnju prerađenih prehrambenih proizvoda, uključujući njihovo skladištenje i pakovanje pri čemu ne dolazi do promjene fizičkih, hemijskih ili bioloških karakteristika tih proizvoda. [↑](#footnote-ref-8)
8. Prihvatljiva je isključivo proizvodnja čaja. [↑](#footnote-ref-9)
9. Kod ljekobilja i začinskog bilja pod preradom se podrazumijeva procese obrade/prerade svježih poljoprivrednih proizvoda (udio svježih proizvoda je minimalno 50%) i proizvodnju isključivo prehrambenih proizvoda. [↑](#footnote-ref-10)
10. Prihvatljiva je prerada i proizvodnja koja se isključivo odnosi na prehrambenu industriju. [↑](#footnote-ref-11)
11. Suncokret, soja, uljana repica i uljana tikva. [↑](#footnote-ref-12)
12. Prema izvještaju o Socio-ekonomskim pokazateljima po općinama u FBiH za 2020. godinu, nerazvijene JLS u FBiH su U skladu sa tabelom 1 u V grupu (izrazito nerazvijene općine) spadaju: Vareš, Ključ, Ravno, Domaljevac-Šamac, Bužim, Foča, Drvar, Glamoč, Teočak, Pale, Čelić, Sapna, Bosansko Grahovo i Dobretići. U grupu IV (nerazvijene općine) spadaju: Fojnica, Zavidovići, Olovo, Kalesija, Stolac, Bosanska Krupa, Tomislavgrad, Gornji Vakuf-Uskoplje, Grad Cazin, Velika Kladuša, Kladanj, Odžak, Sanski Most, Prozor i Bosanski Petrovac. Izvještaj dostupan na sljedećem [linku](https://fzzpr.gov.ba/files/Socioekonomski%20pokazatelji%20po%20op%C4%87inama/Socioekonomski%20pokazatelji%202020..pdf).

Prema odluci Vlade RS, nerazvijene JLS u RS-u za 2022. godinu su  Nerazvijene jedinice lokalne samouprave su: Bratunac, Višegrad, Vlasenica, Donji Žabar, Kostajnica, Ljubinje, Nevesinje, Novi Grad, Petrovac, Petrovo, Ribnik, Rogatica, Han Pijesak, Šamac i Šipovo. Izrazito nerazvijene jedinice lokalne samouprave su: Berkovići, Vukosavlje, Istočni Drvar, Istočni Mostar, Istočni Stari Grad, Jezero, Kalinovik, Kneževo, Krupa na Uni, Kupres, Lopare, Novo Goražde, Osmaci, Oštra Luka, Pelagićevo, Rudo, Srebrenica, Trnovo, Čajniče i Šekovići. Odluka je dostupna na sljedećem [linku](https://www.rgurs.org/uploads/laws/160_Odluka%20o%20stepenu%20razvijenosti%20jedinica%20lokalne%20samouprave%20u%20RS%20za%202022.%20godinu.PDF). [↑](#footnote-ref-13)
13. Korisnik dobije **avansnu uplatu odobrenih sredstava** podrške za realizaciju predmetne investicije. U ovom slučaju će se koristiti instrument **bankovne garancije** za osiguranje odobrenih sredstava. [↑](#footnote-ref-14)
14. Korisnik **finansira cjelokupnu investiciju** sopstvenim ili kreditnim sredstvima, a po završetku investicije i ispunjenja svih ugovornih obaveza dostavlja dokaznu dokumentaciju koju Projekat verificira (uključuje i terensku posjetu) te ukoliko su sve Ugovorne obaveze ispunjene Projekat vrši isplatu odobrenih sredstava (refundiranje troškova). [↑](#footnote-ref-15)
15. Internet stvari označava povezivanje uređaja putem interneta. Predstavlja mrežnu infrastrukturu u kojoj fizičke i virtualne "stvari" svih vrsta komuniciraju i nevidljivo su integrirane. Radi se o mreži fizičkih predmeta u koje su ugrađeni senzori, softver i druge tehnologije u svrhu povezivanja i razmjene podataka s drugim uređajima i sistemima putem interneta. [↑](#footnote-ref-16)
16. Procjena cirkularnosti obuhvata pregled životnog ciklusa jedne organizacije ili proizvoda. Prolazeći kroz sve stadijume životnog ciklusa iz perspektive cirkularnosti organizacija se upoznaje sa oblastima koje mogu stvoriti dodatnu vrijednost, koje su suboptimalne ili koje predstavljaju rizik poslovanja u budućnosti. [↑](#footnote-ref-17)
17. Prihvatljive zemlje su: Austrija, Belgija, Bugarska, Češka Republika, Hrvatska, Kipar, Danska, Estonija, Finska, Francuska, Nemačka, Grčka, Mađarska, Irska, Italija, Letonija, Litvanija, Luksemburg, Malta, Holandija, Poljska, Portugal, Rumunija, Slovačka, Slovenija, Španija, Švedska, Velika Britanija, Albanija, Bosna i Hercegovina, Crna Gora, Srbija, Turska, Sjeverna Makedonija, Island, Lihtenštajn, Norveška, Alžir, Jermenija, Azerbejdžan, Belorusija, Egipat, Gruzija, Izrael, Jordan, Liban, Libija, Moldavija, Maroko, Sirija, Tunis, Ukrajina i Palestina i Kosovo. [↑](#footnote-ref-18)
18. Ukoliko bude potrebno, UNDP zadržava pravo prije potpisivanja ugovora zatražiti dokaze da se korisnik mjere podrške ne nalazi u situacijama navedenim u Izjavi. [↑](#footnote-ref-19)
19. Nedostatak radne snage, pristup tržištu, zastarjele tehnologije, konkurentnost, te razvoj novih i unapređenje postojećih proizvoda, itd. [↑](#footnote-ref-20)
20. Ovo je indikativan vremenski okvir koji je podložan izmjenama. Ukoliko do njih dođe biti će iskomunicirane putem web stranice [www.ba.undp.org](http://www.ba.undp.org) [↑](#footnote-ref-21)